ویکی لیکس انترنت سایتی نینگ اساسچیسی جولیان اسانج, 2012- ییلدن بیری یشب کیلگن اکوادور نینگ لندن ایلچی لیگیده نظارت آستی گه آلیندی.
لندن پولیسی, اکوادور نینگ باش پنه بیرمس لیگی آرتیدن اسانج نینگ خوددی شوو اولکه نینگ لندن ایلچی لیگیده نظارت آستی گه آلینگن لیگی نی بیلدیردی.
ویکی لیکس ایسه, اکوادور نینگ اسانج گه باش پنه بیرمس لیگی نینگ قانون گه ضد ایکن لیگی نی معلوم قیلدی.
اوتگن هفته ده ویکی لیکس تامانیدن بیریلگن بیاناتده, اکوادور مقام لری دن بیری نینگ, اسانج نینگ بیر نیچه کون حتی بیر نیچه ساعت کیین ایلچی لیک بنا سی دن چیقاریله دیگن لیگی نی بیلدیررایکن, اونینگ نظارت آستیگه آلینیشی بوییچه انگلستان بیلن کیلیشیلیب آلینگن لیگی نی معلوم قیلگن لیگی نی بیلدیرگن ایدی.
امریکا قوشمه ایالت لری تشقی ایشلر وزیرلیگی نینگ کوپلب مکتوب لری نی انترنت سایتی آرقه لی ترقه تیب ایریم بحث و مناظره لر گه سبب بولگن اسانج, 2012- ییلدن بیری اکوادور نینگ لندن ایلچیلیگیده یشه ماقده ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
